REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

GRADSKO VIJEĆE GRADA DELNICA

n/r predsjednika Gorana Bukovca

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

IX. IZMJENA I DOPUNA ODLUKE O NERAZVRSTANIM CESTAMA

|  |  |
| --- | --- |
| Predlagatelj |  |
| Gradonačelnik | Pročelnica JUO |
| Ivica Knežević, dipl.iur. | Gordana Piskač, dipl.ing.građ. |

OBRAZLOŽENJE

Upravljanje nerazvrstanim cestama uređeno je člankom 107. Zakona o cestama (Narodne novine 84/11, 18/13, 22/13, 54/13, 148/13, 92/14) prema kojem se upravljanje, građenje i održavanje nerazvrstanih cesta obavlja na način propisan za obavljanje komunalnih djelatnost u skladu s propisima kojima se uređuje komunalno gospodarstvo. Grad Delnice je tu materiju uredio Odlukom o nerazvrstanim cestama (Službene novine Primorsko – goranske županije br. 9/11, 36/12. 34/14 i Službene novine Grada Delnica 6/15, 8/15, 5/16, 2/17, 3/17 i 1/18).

Zakonom o cestama definiran je pojam prekomjerne uporabe ceste kojn glasi:

„Prekomjerna uporaba nerazvrstanih cesta je privremeno ili trajno povećanje prometa teških ili srednje teških vozila na nerazvrstanoj cesti ili njezinom dijelu koje nastaje kao posljedica eksploatacije mineralnih sirovina, sječe šume, industrijske proizvodnje, izvođenja građevinskih radova, radova na sanaciji zemljišta i građevina i sličnih djelatnosti“.

Ovom izmjenom i dopunom Odluke o nerazvrstanim cestama također se definira pojam prekomjerne uporabe nerazvrstanih cesta i javnih površina i to iz razloga što je do sada u odluci bilo definirano samo prekomjerna uporaba prilikom prijevoza izvanrednog tereta u pojedinačnim slučajevima kada teret prelazi dozvoljenu tonažu od 5 t i kada se za takvo prometovanje izdaju pojedinačne dozvole.

Ovom izmjenom i dopunom Odluke namjerava se uspostaviti sustav kontinuirane naplate prekomjerne uporabe cesta i javnih površina za djelatnosti koje kontinuirano, svakodnevno unutar svoje poslovne djelatnosti vrše odvoz sirovine ili gotovih proizvoda i time ih dodatno opterećuju i uništavaju te povećavaju značajno gustoću prometa i time umanjuju sigurnost na cestama.

Obzirom pojedini poslovni subjekti imaju registriranu djelatnost i obavljaju posao na području Grada Delnica i sva svoja davanja i doprinose te naknade plaćaju Gradu Delnicama i samim time već sudjeluju u održavanju i gradnji komunalne infrastrukture predlaže se da se za iznos komunalne naknade umanji naknada za prekomjernu upotrebu nerazvrstanih cesta.

** Delnice_(grb)**

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**Jedinstveni upravni odjel**

# Klasa: 363-15/11-01/02

# Ur.broj: 2112-01-30-20-1-19-10

Delnice,

Temeljem članka 109. Zakona o cestama (NN 84/11, 18/13, 22/13, 54/13, 148/13, 92/14), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12 i 19/13) i članka 38. Statuta Grada Delnica (SN PGŽ 28/09, 41/09, 11/13 i 20/13 pročišćeni tekst, 6/15), Gradsko vijeće Grad Delnica na sjednici održanoj \_\_\_\_\_\_\_\_\_\_\_\_ donosi

**ODLUKA**

**O IX. IZMJENAMA I DOPUNAMA ODLUKE O NERAZVRSTANIM CESTAMA**

**Članak 1.**

Dodaje se

Članak 37. a

Prekomjerna uporaba nerazvrstanih cesta je privremeno ili trajno povećanje prometa teških ili srednje teških vozila na nerazvrstanoj cesti ili njezinom dijelu koje nastaje kao posljedica eksploatacije mineralnih sirovina, sječe šume, industrijske proizvodnje, izvođenja građevinskih radova, radova na sanaciji zemljišta i građevina i sličnih djelatnosti.

Za prekomjernu uporabu nerazvrstanih cesta plaća se godišnja naknada po m3 odveženog materijala.

Za prekomjernu uporabu nerazvrstanih cesta Grad Delnice izdaje rješenje u tekućoj godini za proteklu godinu obavljanja djelatnosti koje je posljedica prekomjerna uporaba nerazvrstanih cesta.

Obračun količine materijala koji se prevozi nerazvrstanim cestama vrši se osnovom podataka o godišnjem prometu koji je korisnik dužan dostaviti Gradu Delnicama najkasnije do 15. veljače za prethodnu godinu poslovanja.

Ukoliko korisnik ne dostavi službene podatke o količinama preveženog materijala Grad Delnice ima pravo izvršiti obračun naknade osnovom količina koje sam procjeni. Ukoliko naknadno pribavljeni podaci budu bitno drugačiji od procijenjenih i na štetu Grada Delnica, Grad Delnice će izdati novo rješenje i obračunati razliku naknade koju će obveznik biti dužan platiti u roku od 15 dana od dana obračuna bez odgode. Ukoliko je obračun vršen za veću količinu preveženog materijala nego što je stvarna, a uzrok je to što obveznik nije u roku dostavio potrebne podatke, Grad Delnice nije u obvezi vratiti preplaćeni dio naknade.

Plaćanje naknade može se na zahtjev obveznika vršiti u kvartalnim ili mjesečnim obrocima, odnosno godišnja naknada može se podijeliti u mjesečne odnosno kvartalne obroke.

Obveznicima koji svoje poslovanje obavljaju na području Grada Delnica i tu plaćaju komunalnu naknadu biti će umanjena naknada za prekomjernu uporabu nerazvrstanih cesta za iznos komunalne naknade koji je obračunat za površinu proizvodnog pogona.

Detaljne uvjete i način obračuna te jediničnu cijenu obračuna propisuje Gradonačelnik svojom Odlukom.

**Članak 2.**

Registar nerazvrstanih cesta koji je sastavni dio Odluke o nerazvrstanim cestama (SN PGŽ 9/11, 36/12, 34/14, Službene novine Grada Delnice 6/15, 5/16, 8/15, 5/16, 2/17, 3/17 i 1/18) mijenja se i donosi se novi registar koji je prilog ove Odluke.

**Članak 3.**

Ova Odluka i registar nerazvrstanih cesta objavit će se u »Službenim novinama Grada Delnica«.

**Članak 4.**

Ova Odluka stupa na snagu osmog dana od dana objave u » Službenim novinama Grada Delnica«.

**Predsjednik**

**Goran Bukovac, v.r.**